b'\n_START_ARTICLE_\nDruk Desi\n_START_PARAGRAPH_\nDruk Desi er en tidligere stillingstittel i Bhutan for landets sivile/verdslige leder; stillingen ble innf\xc3\xb8rt av landets grunnlegger Ngawang Namgyal i 1640._NEWLINE_Namgyal innf\xc3\xb8rte en statsskikk kalt Choesi, som innebar en deling av styringen av landet i en administrativ enhet og en religi\xc3\xb8s enhet. Den administrative enheten ble ledet av en Druk desi, som sto for det verdslige styret av landet. Den religi\xc3\xb8se ledelsen ble lagt til Je Khenpo (erkebiskopen eller sjefsmunken)._NEWLINE_Navneleddet Druk brukes i mange sammenhenger i Bhutan, navnet p\xc3\xa5 landet er Druk Yul, den dominerende folkegruppen kalles Drukpa og kongens tittel er Druk Gyalpo. Leddet kan oversettes med Torden- eller Tordenfolket(s)._NEWLINE_Ved etableringen av monarki i 1907 falt rollen som Druk Desi bort.'